section_heading: Životopis
paragraph_text: Kiske je 16. kolovoza 1996., tri godine nakon odlaska iz Helloweena, objavio svoj prvi samostalni album Instant Clarity za japansku izdavačku kuću Victor. Na albumu su gostovali Kai Hansen iz Gamma Raya i Adrian Smith iz Iron Maidena. Glazbeni spot za baladu "Always", posvećenu preminulom bubnjaru Helloweena, Ingu Schwichtenbergu, bio je snimljen u New Yorku. Njegov drugi samostalni album, Readiness to Sacrifice, bio je objavljen u Koreji i Japanu 1999., a u Europi 2001. godine. Kiske opisuje glazbu na ova dva albuma kao pop glazbu, unatoč tome što se na njima nalaze pjesme različitih stilova.